Vuk Jeremić
Vuk Jeremić Res apud Vicidata repertae: Nativitas: 3 Iulii 1975; Belgradum Patria: Serbia Vuk Jeremić seu litteris Cyrillicis Вук Јеремић (Belgradi in urbe natus die 3 Iulii 1975) est politicus et legatus Serbiae. Patre Serbo Christiano, matre Bosniaca Mussulmana, Vuk Jeremić alumnus est universitatum Cantabrigiensis et Harvardianae. Consiliarius meruit iuxta praesidem Boris Tadić, deinde a die 15 Maii 2007 usque ad 27 Iulii 2012 minister a rebus externis, primis ministris Mirko Cvetković et Vojislav Koštunica. A die 18 Septembris eiusdem anni usque ad 17 Septembris 2013 praeses fuit conventus generalis Nationum Unitarum.